CELEX: 62020CN0675
Language: lt
Date: 2020-12-11 00:00:00
Title: Byla C-675/20 P: 2020 m. gruodžio 11 d. Colin Brown pateiktas apeliacinis skundas dėl 2020 m. spalio 5 d. Bendrojo Teismo (ketvirtoji išplėstinė kolegija) priimto sprendimo byloje T-18/19 Brown / Komisija

2021 3 22   
            
            
               LT
            
            
               Europos Sąjungos oficialusis leidinys
            
            
               C 98/6
            
         
      2020 m. gruodžio 11 d. Colin Brown pateiktas apeliacinis skundas dėl 2020 m. spalio 5 d. Bendrojo Teismo (ketvirtoji išplėstinė kolegija) priimto sprendimo byloje T-18/19 Brown / Komisija
      
      (Byla C-675/20 P)
      (2021/C 98/07)
      Proceso kalba: anglų
      
         Šalys
      
      
         Apeliantas: Colin Brown, atstovaujamas advocaat I. Van Damme
      
         Kitos proceso šalys: Europos Komisija ir Europos Sąjungos Taryba
      
         Apelianto reikalavimai
      
      Apeliantas Teisingumo Teismo prašo:
      
                  —
               
               
                  panaikinti skundžiamą sprendimą, kuriuo atsisakyta panaikinti ginčijamą sprendimą (1),
               
            
                  —
               
               
                  remiantis išsamiais Teisingumo Teismui pateiktais dokumentais pripažinti, kad ginčijamas sprendimus turėtų būti panaikintas ir įpareigoti atkurti apelianto teisę į ekspatriacijos išmoką ir kelionės išlaidų atlyginimą nuo 2017 m. gruodžio 1 d., taip pat įpareigoti sumokėti apeliantui išmokas, kurios nebuvo sumokėtos nuo 2017 m. gruodžio 1 d. iki apelianto teisės atkūrimo dienos (kartu su palūkanomis), ir
               
            
                  —
               
               
                  priteisti iš Komisijos apelianto Teisingumo Teisme ir Bendrajame Teisme patirtas bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Ieškinio pirmasis pagrindas grindžiamas tuo, kad Bendrasis Teismas klaidingai išaiškino Pareigūnų tarnybos nuostatų VII priedo 4 straipsnio 1 dalies a punktą kaip leidžiantį (ar reikalaujantį) panaikinti pareigūno teisę į ekspatriacijos išmoką jam įgijus tarnybos vietos šalies pilietybę, nors pareigūno tarnybos vieta nepasikeitė.
      Ieškinio antrasis pagrindas grindžiamas tuo, kad tiek Bendrasis Teismas, savo sprendimu taikęs apeliantui Pareigūnų tarnybos nuostatų VII priedo 4 straipsnio 1 dalies b punktą, tiek Komisija, ginčijamu sprendimu taikiusi apeliantui šią nuostatą, nepagrįstai jį diskriminavo.
      
         (1)  2018 m. kovo 19 d. Individualių išmokų administravimo ir mokėjimo biuro sprendimas panaikinti apelianto teisę į ekspatriacijos išmoką ir kelionės išlaidų atlyginimą nuo 2017 m. gruodžio 1 d.